નોટબંધી પછી પેટીએમનો ઉપયોગ વધી ગયો છે. પેટીએમ હવે પોતાની બેંક લઇને પણ આવી રહ્યું છે. અને કંપનીની પોલીસી છે કે આવનારા સમયમાં તે ભારતમાં 1000થી વધુ જગ્યાએ પોતાની બ્રાંચ ખોલશે. બીજી તરફ ડિજિટલ વોલેટ તરીકે પણ ભીમ એપની સાથે જ પેટીએમનો પણ ઉપયોગ વધ્યો છે. અને શોપિંગથી લઇને ફ્લાઇટ કે ટ્રેન ટિકિટ જેવા ઓનલાઇન ટ્રાંજેક્શનમાં લોકો પેટીએમનો ઉપયોગ કરી રહ્યા છે. જો કે પેટીએમનો ઉપયોગ એકદમ સરળ છે પણ તેમ છતાં તેનો પહેલી વાર ઉપયોગ કરનાર લોકોને આ લેખ મદદરૂપ થઇ શકે છે. આ એપનો ઉપયોગ કરી તમે તમારા ડેબિટ કાર્ડને કનેક્ટ કરી તમારા પેટીએમ વોલેટમાં રૂપિયા ટ્રાંસફર કરાવી શકો છો. આ પછી પેટીએમ વોલેટનો ઉપયોગ કરી તમે શોપિંગ કરી શકો છો.